На основу члана 8. став 2. Закона о безбедности саобраћаја на путевима („Службени гласник РС“,број 41/09, 53/10, 101/11, 55/14 и 96/15-други закон) и члана 58. став1. тачка 2. Статута општине Инђија-пречишћен текст („Службени лист општине Инђија“, број 9/12),

Општинско веће општине Инђија на седници одржаној дана 24. фебруаара 2017. године, донело је

**Р Е Ш Е Њ Е**

**О ИЗМЕНИ РЕШЕЊА О ОСНИВАЊУ САВЕТА**

**ЗА БЕЗБЕДНОСТ САОБРАЋАЈА НА ПУТЕВИМА**

1. У Решењу о оснивању Савета за безбедност саобраћаја на путевима („Службени лист општине Инђија“, број 6/12, 9/14, 2/15 и 22/16), у тачки 2. подтачка 7. уместо Милована Мучибабића, за члана Савета за безбедност саобраћаја на путевима именује се Горан Костић - Начелник Полицијске станице у Инђији.

**2.** Ово Решење објавити у „Службеном листу општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

**Број:02-41/2017-III Председник**

**Дана:** **24. фебруаара 2017. године**

**Инђија Владимир Гак**

**ОБРАЗЛОЖЕЊЕ**

Правни основ за доношење Решења о измени Решења о оснивању Савета за безбедност саобраћаја на путевима, садржан је у члану 8. став 2. Закона о безбедности саобраћаја на путевима („Службени гласник РС“,број 41/09, 53/10, 101/11 и 55/14), којим је прописано да извршни орган јединице локалне самоуправе, општинско веће, може да оснује тело за координацију (комисија, савет и сл.) ради усклађивања послова безбедности саобраћаја на путевима који су из делокруга јединица локалне самоуправе.

Општинско веће општине Инђија је 20. јуна 2012. године, донело Решење о оснивању Савета за безбедност саобраћаја на путевима, са одређеним изменама извршеним 2014., 2015.године и 2016. године.

Предложеном изменом, врши се измена тачке 2. подтачка 7. тако да се за члана Савета за безбедност саобраћаја на путевима уместо члана Мучибабић Милована именује Костић Горан – Начелник Полицијске станице у Инђији.

Имајући у виду напред наведено предлаже Општинском већу општине Инђија да Решење о измени Решења о оснивању Савета за безбедност саобраћаја на путевима усвоји у тексту како је дат у материјалу.

Одељење за правне и скупштинске послове